Zaključci sa 13. sjednice NVa – 07.07.2026.	

Dnevni red:

1. Usvajanje zapisnika sa 12. sjednice Nastavničkog vijeća održane 15. lipnja 2026. godine,
2. Rezultati uspjeha učenika u prvim, drugim i trećim razredima nakon održanog dopunskog rada i razlikovnih ispita,
3. Kalendar rada kolovoz - rujan školske 2025./2026. godine,
4. Kalendar izradbe i obrane završnog rada te državne mature u jesenskom roku,
5. Nastavak obrazovanja – odluka po prijavama na poziv,
6. Molbe učenika,
7. Razno.

Točka 1)
Otvara se rasprava glede teksta zapisnika 12. sjednice Nastavničkog vijeća održane 15. lipnja 2026. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

Točka 2)
Voditeljica B.B. prezentira Nastavničkom vijeću rezultate uspjeha učenika nakon održanog dopunskog rada. Od 27 učenika koji su upućeni na dopunski rad, 25 učenika je uspješno položilo dopunski rad dok se dvoje učenika upućuje na popravni rok. Učenik 1.5 razreda V.P. upućuje se na popravni rok iz predmeta Matematika, a K.V. iz razreda 2.3 upućuje se na popravni rok iz predmeta Hrvatski jezik.
Voditeljica B.B. informira da je učenik 3.3 razreda, A.Č. uspješno položio razlikovne ispite iz predmeta Francuski jezik za prvi i drugi razred.

Točka 3)
Ravnateljica Roth iščitava članovima Nastavničkog vijeća kalendar rada kolovoz – rujan školske 2025./2026. godine. 

Točka 4)
Ravnateljica iz kalendara rada kolovoz – rujan 2025./2026. iščitava datume izradbe i obrane završnog rada te državne mature u jesenkom roku. 

Točka 5)
Voditeljica B.B. informira Nastavničko vijeće o nastavku obrazovanja te o prijavama na poziv. Ukupno se prijavilo 12 učenika od kojih jedna prijava ne zadovoljava uvjete jer je stigla izvan roka prijave i dokumentacija je nepotpuna te ista nije predmet razmatranja. To je prijava učenika M.H. Učenici koji zadovoljavaju uvjetima potrebnim za nastavak obrazovanja te kriteriju prosjeka ocjena te čije se molbe daju na glasanje Nastavničkom vijeću su D.K., K.N., F.A., F.I., Š.J., Z.M., V.N., J.M.A., D.E., F.I. i S.E.. Ove godine pravo upisa na nastavak obrazovanja može ostvariti 6 učenika.

Nastavničko vijeće odlučuje da će 6 učenika s najvišim prosjecima ocjena u nastavnoj godini 2025./26. biti upisani na nastavak obrazovanja te su jednoglasno izglasani sljedeći učenici: I.F., E.D., M.Z., N.K., N.V. i A.J.M.

Točka 6)
[bookmark: _Hlk234228842]Ravnateljica čita molbu majke učenice G.B. koja je uspješno završila 2.razred Strukovne škole u Puli, obrazovni program Nutricionistički tehničar za premještaj u Ugostiteljsku školu Opatija u 3. razred smjer Turističko – hotelijerski komercijalist.. Nastavničko vijeće jednoglasno prihvaća molbu te se učenica upisuje u razredni odjel 3.1 od iduće školske godine.

Majka učenice V.Ž. prilaže molbu za prelazak učenice koja je uspješno završila 2. razred Građevinske tehničke škole, smjer Tehničar geodezije i geoinformatike u Ugostiteljsku školu u smjer Turističko – hotelijerski komercijalist. Nastavničko vijeće jednoglasno prihvaća molbu te se učenica upisuje u razredni odjel 3.1 od iduće školske godine.

Majka učenika M.D. šalje zamolbu za prelazak učenika iz Ekonomske škole Mije Mirkovića u 2. razred Ugostiteljske škole Opatija – smjer kuhar. Zamolba učenika je nepotpuna te će ista biti predmet razmatranja kada bude dostavljena cjelokupna dokumentacija.

Majka učenice M.J.M. prilaže zamolbu za premještajem učenice iz smjera tehničar posluživanja u smjer kuhar. Nastavničko vijeće jednoglasno prihvaća zamolbu te se učenica upisuje u razredni odjel 2.4.

Majka učenice C.D. upućuje zamolbu za premještajem iz 2.4 razreda u razred 2.3 zbog, kako navodi, prevelikih razmirica između učenika unutar razreda. Zamolba se jednoglasno prihvaća.

Otac učenice M.Š. podnosi zamolbu Nastavničkom vijeću za prelazak iz razrednog odjela 2.2, smjer konobar, u razredni odjel 3.1- smjer turističko – hotelijerski komercijalist. Nastavničko vijeće jednoglasno prihvaća zamolbu te se učenica upisuje u razredni odjel 3.1.

Nastavničkom vijeću priložene su zamolbe učenica 1.1 razreda L.P. i 1.5 razreda I.V. za promjenom smjera izbornog predmeta iz Vjeronauka u Etiku. Molbe učenica se jednoglasno prihvaćaju.

Točka 7)
Ravnateljica izvještava Nastavničko vijeće o privremenom stanju upisa učenika u obrazovne programe Ugostiteljske škole. Danas u 12.00 sati kreće ispisivanje upisnica odnosno dostava dokumentacije u školu.

Ravnateljica predlaže odluku o imenovanju povjerenstva za određivanje razlikovnih i/ili dopunskih ispita kod nastavka obrazovanja. U povjerenstvo za određivanje razlikovnih i/ili dopunskih ispita za I. razred srednje škole kod nastavka obrazovanja prema pozivu za nastavak obrazovanja u redovnom sustavu školovanja za zanimanje Turističko – hotelijerski komercijalist u školskoj godini 2026./27. ravnateljica predlaže nastavnice K.G., B.B. i D.C.. Povjerenstvo će obavljati sljedeće poslove: utvrđivati koje razlikovne i/ili dopunske ispite za I. razred srednje škole koje kandidati trebaju položiti prilikom nastavka obrazovanja za zanimanje Turističko – hotelijerski komercijalist sukladno Odluci o uvođenju strukovnog kurikula za stjecanje kvalifikacije tehničar za ugostiteljstvo / tehničarka za ugostiteljstvo (070105) u sektoru turizam i ugostiteljstvo (NN 61/2025). Također, ravnateljici Škole dostavlja izvješće o navedenim ispitima. Nastavničko vijeće jednoglasno imenuje povjerenstvo za određivanje razlikovnih i/ili dopunskih ispita kod nastavka obrazovanja.

Ravnateljica moli Nastavničko vijeće da nastavni planovi i programi budu predani do dana 21. kolovoza te upućuje razrednike da pregledaju e - Dnevnike svojih razreda. Ravnateljica također napominje da  „Web- aplikacija E-kurikulum“ još nije u funkciji.

Ravnateljica informira Nastavničko vijeće da će se 13. srpnja u 9,00 održati zadnja sjednica Nastavničkog vijeća prije odlaska na godišnji odmor.

